title: Rozhodnutie Rady z  19. apríla 2007 , ktorým sa na obdobie rokov 2007 až 2013 ustanovuje osobitný program Základné práva a občianstvo ako súčasť všeobecného programu Základné práva a spravodlivosť

text:
               27.4.2007

               SK

               Úradný vestník Európskej únie

               L 110/33

      ROZHODNUTIE RADY

   z 19. apríla 2007,
   ktorým sa na obdobie rokov 2007 až 2013 ustanovuje osobitný program Základné práva a občianstvo ako súčasť všeobecného programu Základné práva a spravodlivosť
   (2007/252/SVV)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Európska únia je založená na zásadách slobody, demokracie, dodržiavania ľudských práv a základných slobôd a právneho štátu, ktoré sú spoločné členským štátom.

               (2)

               Charta základných práv Európskej únie (2), so zreteľom na jej status a rozsah pôsobnosti a sprievodné vysvetlivky, odzrkadľuje práva, ktoré vyplývajú najmä z ústavných tradícií a medzinárodných záväzkov spoločných pre členské štáty, zo Zmluvy o Európskej únii, zmlúv Spoločenstva, z Európskeho dohovoru o ochrane ľudských práv a základných slobôd, zo sociálnych chárt prijatých Spoločenstvom a Radou Európy a z judikatúry Súdneho dvora Európskych spoločenstiev a Európskeho súdu pre ľudské práva.

               (3)

               Európska rada v novembri 2004 uznala význam, aký má komunikácia pre získanie všetkých občanov pre európsky projekt prostredníctvom podpory aktívneho občianstva.

               (4)

               Komisia vo svojom oznámení Rade a Európskemu parlamentu z 15. októbra 2003 o článku 7 Zmluvy o Európskej únii zdôraznila význam občianskej spoločnosti pri ochrane a podpore základných práv; Komisia by preto mala s občianskou spoločnosťou nadviazať otvorený, transparentný a pravidelný dialóg.

               (5)

               Podľa haagského programu posilňovanie vzájomnej dôvery vyžaduje jednoznačné úsilie zlepšiť vzájomné porozumenie medzi justičnými orgánmi a rôznymi právnymi systémami. V tomto ohľade by sa európskym sieťam vnútroštátnych orgánov verejnej moci mala venovať osobitná pozornosť a podpora.

               (6)

               Konferencia európskych ústavných súdov a Združenie štátnych rád a najvyšších správnych súdov Európskej únie prispievajú hlavne udržiavaním relevantných databáz k výmene názorov a skúseností o veciach týkajúcich sa judikatúry, organizácie a fungovania ich členov pri vykonávaní ich súdnych a poradných funkcií týkajúcich sa práva Spoločenstva. Malo by sa umožniť spolufinancovanie činnosti konferencie a združenia, pokiaľ jeho výdavky vznikli v súvislosti s plnením cieľa všeobecného európskeho záujmu. Z takéhoto spolufinancovania však nevyplýva, že takéto siete budú súčasťou budúceho programu, ani že v súlade s týmto rozhodnutím nemôžu podporu svojich činností využívať iné európske siete.

               (7)

               Je vhodné zdôrazniť význam informovania a komunikácie o právach, ktoré vyplývajú z občianstva Únie, aby sa zlepšilo povedomie občanov Európskej únie o ich právach a uľahčil sa ich prístup k spoľahlivým informáciám.

               (8)

               Podporovanie vzájomného dialógu medzi vyznaniami a kultúrami na úrovni Európskej únie by prispelo k zachovaniu a upevneniu mieru a dodržiavaniu základných práv.

               (9)

               Ciele tohto programu by sa mali navzájom dopĺňať s cieľmi Agentúry Európskej únie pre základné práva zriadenej nariadením (ES) č. 168/2007 (3) a mali by sa zamerať na tie oblasti, v ktorých by sa mohla vytvoriť európska pridaná hodnota. Na tieto účely je potrebná primeraná koordinácia.

               (10)

               S cieľom dosiahnuť komplementaritu a zaručiť čo najlepšie možné využívanie zdrojov by sa malo zabezpečiť, aby sa predišlo akejkoľvek duplicite akcií podporovaných na základe tohto programu a činností medzinárodných organizácií príslušných v oblasti základných práv, ako napríklad Rada Európy, pričom by sa však mali umožniť spoločné činnosti zamerané na dosiahnutie cieľov tohto programu. Na tieto účely je potrebná primeraná koordinácia.

               (11)

               Podľa zásady otvorenia programov Spoločenstva pre kandidátske krajiny a krajiny západného Balkánu zakotvenej v Solúnskej agende by sa tento program mal otvoriť účasti pristupujúcich krajín, kandidátskych krajín a krajín západného Balkánu. Pre takúto účasť by sa malo vyžadovať splnenie všeobecných podmienok bilaterálnej dohody a príspevok do rozpočtu programu. Ak to slúži cieľom dotknutej akcie, orgány, úrady a mimovládne organizácie krajín, ktoré sa nezúčastňujú tohto programu, by mali mať možnosť zúčastniť na konkrétnej akcii, avšak bez toho, aby boli hlavnými príjemcami projektu.

               (12)

               V súlade s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (4), nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou (5) a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (6) by sa mali prijať aj vhodné opatrenia na zabránenie nezrovnalostiam a podvodom, ako aj nevyhnutné kroky na znovuzískanie stratených, neoprávnene vyplatených alebo nesprávne použitých finančných prostriedkov.

               (13)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7), ďalej len „nariadenie o rozpočtových pravidlách“, a nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (8), ktoré ochraňujú finančné záujmy Spoločenstva, by sa mali uplatňovať s prihliadnutím na zásady jednoduchosti a jednotnosti pri výbere rozpočtových nástrojov, na obmedzenie počtu prípadov, v ktorých si Komisia ponecháva priamu zodpovednosť za ich vykonávanie a riadenie, a na požadovanú proporcionalitu medzi výškou zdrojov a administratívnou záťažou súvisiacou s ich využívaním.

               (14)

               V nariadení o rozpočtových pravidlách sa vyžaduje, aby bol na poskytovanie prevádzkových grantov prijatý základný akt.

               (15)

               V súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (9), by sa mali prijať opatrenia na vykonávanie tohto rozhodnutia a malo by sa pritom rozlišovať medzi opatreniami, na ktoré sa vzťahuje postup riadiaceho výboru, a opatreniami, na ktoré sa vzťahuje postup poradného výboru, pričom poradný výbor je v určitých prípadoch vzhľadom na vyššiu efektívnosť vhodnejší.

               (16)

               Ciele tohto programu, a to najmä podpora organizácií občianskej spoločnosti, boja proti rasizmu, xenofóbii a antisemitizmu, ochrana základných práv a ochrana práv občana prostredníctvom dialógu medzi vierovyznaniami a kultúrami, nie je možné uspokojivo dosiahnuť na úrovni členských štátov, ale z dôvodov rozsahu alebo dôsledkov programu ich možno lepšie dosiahnuť na úrovni Spoločenstva. Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov.

               (17)

               Zmluva neposkytuje na prijatie tohto rozhodnutia iné právomoci okrem tých, ktoré sú uvedené v článku 308.

               (18)

               Toto rozhodnutie by sa malo uplatňovať od 1. januára 2007, aby sa zabezpečilo účinné a včasné vykonávanie tohto programu.

               (19)

               Európsky hospodársky a sociálny výbor zaujal stanovisko (10),

         ROZHODLA TAKTO:
   Článok 1
   Vytvorenie programu
   1.   Toto rozhodnutie ustanovuje program Základné práva a občianstvo, ďalej len „program“, ako súčasť všeobecného programu Základné práva a spravodlivosť.
   2.   Program sa vzťahuje na obdobie od 1. januára 2007 do 31. decembra 2013.
   3.   Program sa vykonáva v rozsahu pôsobnosti práva Spoločenstva.
   Článok 2
   Všeobecné ciele
   1.   Tento program má tieto všeobecné ciele:

               a)

               podporovať rozvoj európskej spoločnosti založený na rešpektovaní základných práv, ako sa uznáva v článku 6 ods. 2 Zmluvy o Európskej únii vrátane práv vyplývajúcich z občianstva Únie;

               b)

               posilňovať občiansku spoločnosť a podporovať otvorený, transparentný a pravidelný dialóg s občianskou spoločnosťou o základných právach;

               c)

               bojovať proti rasizmu, xenofóbii a antisemitizmu a podporovať lepšiu vzájomnú dôveru a porozumenie a toleranciu medzi kultúrami v celej Európskej únii;

               d)

               zlepšovať kontakty, výmenu informácií a vytváranie sietí medzi právnymi, justičnými a správnymi orgánmi a právnickými profesiami vrátane podpory odborného vzdelávania právnikov s cieľom zlepšiť vzájomné porozumenie medzi týmito orgánmi a odborníkmi.

         2.   Všeobecné ciele programu dopĺňajú ciele Agentúry Európskej únie pre základné práva, ktorú zriaďuje nariadenie (ES) č. 168/2007.
   3.   Všeobecné ciele programu prispievajú k rozvoju a vykonávaniu politík Spoločenstva, pri ktorých sa plne rešpektujú základné práva.
   Článok 3
   Osobitné ciele
   Program má tieto osobitné ciele:

               a)

               podporovať základné práva uznané v článku 6 ods. 2 Zmluvy o Európskej únii a informovať všetkých o ich právach vrátane práv vyplývajúcich z občianstva Únie s cieľom podporiť aktívnu účasť občanov Únie na demokratickom živote Únie;

               b)

               v prípade potreby preskúmať dodržiavanie osobitných základných práv v Európskej únii a jej členských štátoch pri vykonávaní práva Spoločenstva a získavať názory na konkrétne otázky základných práv v tomto rozsahu pôsobnosti;

               c)

               podporovať mimovládne organizácie a ostatné subjekty občianskej spoločnosti s cieľom zlepšiť ich schopnosť aktívnej účasti na podpore základných práv, právneho štátu a demokracie;

               d)

               vytvoriť príslušné štruktúry s cieľom podporiť vzájomnú dôveru a dialóg medzi kultúrami na úrovni Európskej únie.

         Článok 4
   Akcie
   S cieľom splniť všeobecné a osobitné ciele podľa článkov 2 a 3 podporuje tento program tieto druhy akcií:

               a)

               konkrétne akcie Komisie, ako napríklad štúdie a výskum, prieskumy verejnej mienky, určenie ukazovateľov a spoločnej metodiky, zber, spracovanie a šírenie údajov a štatistík, semináre, konferencie a stretnutia expertov, organizovanie verejných kampaní a podujatí; tvorbu a údržbu webových stránok, prípravu a šírenie informačných materiálov, podporu a riadenie sietí národných expertov, analytické, monitorovacie a hodnotiace činnosti;

               b)

               konkrétne nadnárodné projekty v záujme Spoločenstva, ktoré prezentoval orgán alebo iný subjekt členského štátu, medzinárodná alebo mimovládna organizácia a do ktorých sa v každom prípade zapájajú aspoň dva členské štáty alebo aspoň jeden členský štát a jeden iný štát, ktorý je buď pristupujúcou krajinou, alebo kandidátskou krajinou, a to za podmienok stanovených v ročných pracovných programoch;

               c)

               podporu činností mimovládnych organizácií alebo iných subjektov, ktoré sledujú cieľ všeobecného európskeho záujmu v súlade so všeobecnými cieľmi programu a s podmienkami ustanovenými v ročných pracovných programoch;

               d)

               prevádzkové granty na spolufinancovanie výdavkov v súvislosti so stálym pracovným programom Konferencie európskych ústavných súdov a Združenia štátnych rád a najvyšších správnych súdov Európskej únie, ktoré udržiavajú niektoré databázy poskytujúce celoeurópsku zbierku vnútroštátnych rozsudkov týkajúcich sa vykonávania práva Spoločenstva, pokiaľ ich výdavky vznikli v súvislosti s plnením cieľa všeobecného európskeho záujmu podporou výmeny názorov a skúseností o veciach týkajúcich sa judikatúry, organizácie a fungovania ich členov pri vykonávaní ich súdnych a/alebo poradných funkcií týkajúcich sa práva Spoločenstva.

         Článok 5
   Účasť tretích krajín
   1.   Na akciách programu sa môžu zúčastňovať tieto krajiny, ďalej len „zúčastnené krajiny“: pristupujúce krajiny, kandidátske krajiny a krajiny západného Balkánu zahrnuté do stabilizačného a asociačného procesu v súlade s podmienkami stanovenými v dohodách o pridružení alebo v ich dodatkových protokoloch súvisiacich s účasťou v programoch Spoločenstva, ktoré boli alebo majú byť uzatvorené s týmito krajinami.
   2.   Akcie podľa článku 4 môžu združovať orgány, subjekty alebo mimovládne organizácie krajín, ktoré sa podľa odseku 1 nezúčastňujú na tomto programe, ak to prispeje k príprave na pristúpenie krajín uvedených v odseku 1 alebo poslúži cieľom príslušných akcií.
   Článok 6
   Cieľové skupiny
   Program sa zameriava na občanov EÚ, občanov zúčastnených krajín alebo štátnych príslušníkov tretích krajín, ktorí majú v súlade s právnymi predpismi bydlisko na území EÚ, a združenia organizácií občianskej spoločnosti, okrem iného skupiny, ktoré aktívne prispievajú k presadzovaniu cieľov tohto programu.
   Článok 7
   Prístup k programu
   1.   Prístup k tomuto programu majú okrem iného inštitúcie a verejné alebo súkromné organizácie, univerzity, výskumné centrá, mimovládne organizácie, vnútroštátne, regionálne a miestne orgány, medzinárodné organizácie a iné neziskové organizácie usadené v Európskej únii alebo v jednej zo zúčastnených krajín podľa článku 5.
   2.   V záujme dosiahnutia svojich cieľov tento program umožňuje spoločné činnosti s medzinárodnými organizáciami príslušnými v oblasti základných práv, ako napríklad s Radou Európy, na základe spoločných príspevkov a v súlade s rôznymi predpismi platnými v každej inštitúcii alebo organizácii.
   Článok 8
   Formy financovania
   1.   Financovanie z prostriedkov Spoločenstva môže mať tieto právne formy:

               a)

               granty;

               b)

               zákazky vo verejnom obstarávaní.

         2.   Granty Spoločenstva sa udeľujú na základe výziev na predloženie návrhov okrem riadne odôvodnených výnimočných prípadov stanovených v nariadení o rozpočtových pravidlách a poskytujú sa ako prevádzkové granty a granty na akcie. Maximálny podiel spolufinancovania sa určí v ročných pracovných programoch.
   3.   Okrem toho sa predpokladajú výdavky na sprievodné opatrenia prostredníctvom zákaziek vo verejnom obstarávaní a v týchto prípadoch budú finančné prostriedky Spoločenstva vynaložené na nákup tovarov a služieb. Bude sa to týkať okrem iného výdavkov na informácie a komunikáciu, prípravu, realizáciu, monitorovanie, kontrolu a hodnotenie projektov, politík, programov a právnych predpisov.
   Článok 9
   Vykonávacie opatrenia
   1.   Komisia vykonáva pomoc Spoločenstva v súlade s nariadením o rozpočtových pravidlách.
   2.   Na vykonávanie programu Komisia v rozsahu všeobecných cieľov stanovených v článku 2 prijme ročný pracovný program, v ktorom sa uvedú osobitné ciele, tematické priority, opis sprievodných opatrení uvedených v článku 8 a v prípade potreby zoznam ďalších akcií.
   3.   Ročný pracovný program sa prijme v súlade s postupom stanoveným v článku 10 ods. 3.
   4.   Pri postupoch hodnotenia a udeľovania grantov na akcie sa zohľadňujú okrem iného tieto kritériá:

               a)

               súlad s ročným pracovným programom, všeobecnými cieľmi stanovenými v článku 2 a opatreniami prijatými v rôznych oblastiach podľa článkov 3 a 4;

               b)

               kvalita navrhovanej akcie, pokiaľ ide o jej koncepciu, organizáciu, prezentáciu a očakávané výsledky;

               c)

               výška finančných prostriedkov požadovaných od Spoločenstva a jej primeranosť vo vzťahu k očakávaným výsledkom;

               d)

               vplyv očakávaných výsledkov na všeobecné ciele vymedzené v článku 2 a na opatrenia prijaté v rôznych oblastiach podľa článkov 3 a 4.

         5.   Žiadosti o prevádzkové granty uvedené v článku 4 písm. b) a c) sa posúdia na základe:

               a)

               súladu s cieľmi programu;

               b)

               kvality plánovaných činností;

               c)

               pravdepodobného multiplikačného účinku týchto činností na verejnosť;

               d)

               geografického vplyvu uskutočňovaných činností;

               e)

               zapojenia občanov do organizácie dotknutých subjektov;

               f)

               pomeru medzi nákladmi a ziskom z navrhovanej činnosti.

         6.   Komisia prijme rozhodnutia súvisiace s akciami predloženými na základe článku 4 písm. b) a c) v súlade s postupom uvedeným v článku 10 ods. 2.
   7.   Podľa článku 113 ods. 2 nariadenia o rozpočtových pravidlách sa na prevádzkové granty poskytnuté Konferencii európskych ústavných súdov a Združeniu štátnych rád a najvyšších správnych súdov Európskej únie nevzťahuje zásada postupného znižovania, keďže sledujú cieľ všeobecného európskeho záujmu.
   Článok 10
   Výbor
   1.   Komisii pomáha výbor (ďalej len „výbor“).
   2.   Ak sa odkazuje na tento odsek, uplatňujú sa články 3 a 7 rozhodnutia 1999/468/ES.
   3.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES.
   Doba ustanovená v článku 4 ods. 3 rozhodnutia 1999/468/ES je tri mesiace.
   4.   Výbor prijme svoj rokovací poriadok.
   Článok 11
   Komplementárnosť
   1.   Vynakladá sa úsilie o dosiahnutie súčinnosti a komplementárnosti s inými nástrojmi Spoločenstva, najmä so všeobecnými programami „Bezpečnosť a ochrana slobôd“ a „Solidarita a riadenie migračných tokov“, ako aj s programom „Progress“. Zabezpečí sa komplementárnosť s Agentúrou Európskej únie pre základné práva. V súčinnosti s členskými štátmi a na základe dostupných údajov s prípadnou pomocou štatistického programu Spoločenstva sa pripravia štatistické podklady k informáciám o základných právach a občianstve.
   2.   Program môže spoločne s inými nástrojmi Spoločenstva, najmä so všeobecnými programami „Bezpečnosť a ochrana slobôd“, „Solidarita a riadenie migračných tokov“, využívať zdroje na vykonávanie akcií, ktoré prispievajú k splneniu cieľov všetkých programov.
   3.   Na operácie financované podľa tohto rozhodnutia sa nemôže poskytnúť pomoc na rovnaký účel z iných finančných nástrojov Spoločenstva. Zabezpečí sa, aby príjemcovia podľa tohto rozhodnutia poskytli Komisii informácie o finančných prostriedkoch, ktoré získali z rozpočtu Spoločenstva alebo z iných zdrojov, ako aj informácie o aktuálnych žiadostiach o finančné prostriedky.
   Článok 12
   Rozpočtové zdroje
   Rozpočtové zdroje pridelené na akcie stanovené v tomto programe sa začlenia do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci obmedzení finančného rámca.
   Článok 13
   Monitorovanie
   1.   Komisia zabezpečí, aby ku každej akcii financovanej z programu príjemca predložil technické a finančné správy o dosiahnutom pokroku. Predkladá sa tiež záverečná správa, a to do troch mesiacov od skončenia akcie. Komisia určí formu a obsah správ.
   2.   Komisia zabezpečí, aby zmluvy a dohody vyplývajúce z vykonávania tohto programu ustanovovali najmä dohľad a finančnú kontrolu zo strany Komisie (alebo jej oprávneného zástupcu), vykonávané v prípade potreby priamo na mieste aj formou kontrol reprezentatívnych vzoriek a auditov zo strany Dvora audítorov.
   3.   Komisia zabezpečí, aby príjemca finančnej pomoci uchoval všetky potrebné doklady týkajúce sa výdavkov vzťahujúcich sa na akciu tak, aby boli Komisii k dispozícii päť rokov od poslednej platby na akúkoľvek akciu.
   4.   Na základe výsledkov správ a kontrol na mieste, ktoré sú uvedené v odsekoch 1 a 2, Komisia zabezpečí, aby boli rozsah alebo podmienky pridelenia pôvodne schválenej finančnej pomoci a časový harmonogram platieb podľa potreby upravené.
   5.   Komisia zabezpečí, aby boli prijaté všetky ďalšie kroky potrebné na overenie toho, že financované akcie sú vykonávané riadne a v súlade s ustanoveniami tohto rozhodnutia a nariadenia o rozpočtových pravidlách.
   Článok 14
   Ochrana finančných záujmov Spoločenstva
   1.   Komisia zabezpečí, aby pri vykonávaní akcií, ktoré sú financované podľa tohto rozhodnutia, boli finančné záujmy Spoločenstva chránené uplatňovaním preventívnych opatrení proti podvodom, korupcii a akýmkoľvek iným nezákonným činnostiam účinnými kontrolami a vymáhaním neoprávnene vyplatených čiastok a, v prípade zistenia nezrovnalostí, účinnými, primeranými a odradzujúcimi sankciami v súlade s nariadením (ES, Euratom) č. 2988/95, nariadením (Euratom, ES) č. 2185/96 a nariadením (ES) č. 1073/1999.
   2.   V prípade akcií Spoločenstva, ktoré sú financované v rámci tohto programu, nariadenie (ES, Euratom) č. 2988/95 a nariadenie (Euratom, ES) č. 2185/96 sa uplatňujú na každé porušenie ustanovenia práva Spoločenstva, vrátane porušenia zmluvnej povinnosti stanovenej na základe programu, vyplývajúce z konania alebo opomenutia zo strany hospodárskeho subjektu, ktoré ako neopodstatnená výdavková položka má alebo by mohlo mať negatívny účinok na všeobecný rozpočet Európskej únie alebo na ňou riadené rozpočty.
   3.   Komisia zabezpečí, aby sa výška finančnej pomoci poskytnutej na akciu znížila, pozastavila alebo získala späť v prípade, že sa zistia nezrovnalosti vrátane nesúladu s ustanoveniami tohto rozhodnutia, individuálneho rozhodnutia alebo zmluvy alebo dohody poskytujúcej príslušnú finančnú podporu, alebo ak sa preukáže, že bez predchádzajúceho súhlasu Komisie prešla akcia zmenou, ktorá je v rozpore s povahou alebo vykonávacími podmienkami projektu.
   4.   Ak sa nedodržia časové obmedzenia alebo ak je vzhľadom na dosiahnutý pokrok pri vykonávaní akcie oprávnená iba časť pridelených finančných prostriedkov, Komisia zabezpečí, aby príjemca predložil pripomienky v stanovenej lehote. Ak príjemca nepredloží uspokojivú odpoveď, Komisia zabezpečí, aby sa zrušila zostávajúca časť finančnej pomoci a aby sa požiadalo o vrátanie čiastok, ktoré už boli vyplatené.
   5.   Komisia zabezpečí, aby sa jej vrátila každá nenáležitá platba. K akejkoľvek sume, ktorá nie je vrátená v riadnom čase, sa pripočítavajú úroky podľa podmienok ustanovených nariadením o rozpočtových pravidlách.
   Článok 15
   Hodnotenie
   1.   Program sa bude pravidelne monitorovať s cieľom sledovať realizáciu činností, ktoré sa podľa neho uskutočňujú.
   2.   Komisia zabezpečuje pravidelné, nezávislé a externé hodnotenie programu.
   3.   Komisia predloží Európskemu parlamentu a Rade:

               a)

               výročnú prezentáciu o vykonávaní programu;

               b)

               predbežnú hodnotiacu správu o získaných výsledkoch a kvalitatívnych a kvantitatívnych aspektoch vykonávania tohto programu vrátane práce vykonanej príjemcami prevádzkových grantov uvedených v článku 4 písm. d), najneskôr 31. marca 2011;

               c)

               oznámenie o pokračovaní tohto programu najneskôr 30. augusta 2012;

               d)

               správu o hodnotení ex post najneskôr 31. decembra 2014.

         Článok 16
   Uverejnenie akcií
   Komisia uverejní každý rok zoznam akcií spolu s krátkym opisom každého projektu, ktoré sa financujú podľa tohto programu.
   Článok 17
   Nadobudnutie účinnosti
   Toto rozhodnutie nadobúda účinnosť dňom nasledujúcom po jeho uverejnení v Úradnom vestníku Európskej únie.
   Uplatňuje sa od 1. januára 2007.

      V Luxemburgu 19. apríla 2007

            Za Radu

            predsedníčka

         B. ZYPRIES

      (1)  Stanovisko zo 14. decembra 2006 (zatiaľ neuverejnené v úradnom vestníku).

      (2)  Ú. v. ES C 364, 18.12.2000, s. 1.

      (3)  Ú. v. EÚ L 53, 22.2.2007, s. 1.

      (4)  Ú. v. ES L 312, 23.12.1995, s. 1.

      (5)  Ú. v. ES L 292, 15.11.1996, s. 2.

      (6)  Ú. v. ES L 136, 31.5.1999, s. 1.

      (7)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (8)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 1248/2006 (Ú. v. EÚ L 227, 19.8.2006, s. 3).

      (9)  Ú. v. ES L 184, 17.7.1999, s. 23. Rozhodnutie naposledy zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (10)  Ú. v. EÚ C 69, 21.3.2006, s. 1.


title: Rozhodnutie Rady 2011/641/SZBP z  29. septembra 2011 , ktorým sa mení a dopĺňa rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky

text:
               30.9.2011

               SK

               Úradný vestník Európskej únie

               L 254/18

         ROZHODNUTIE RADY 2011/641/SZBP
   z 29. septembra 2011,
   ktorým sa mení a dopĺňa rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. septembra 2010 prijala rozhodnutie 2010/573/SZBP (1).

               (2)

               Na základe preskúmania rozhodnutia 2010/573/SZBP by sa reštriktívne opatrenia mali predĺžiť do 30. septembra 2012.

               (3)

               V záujme podpory pokroku pri dosahovaní politického urovnania podnesterského konfliktu, riešení pretrvávajúcich problémov v súvislosti so školami, ktoré vyučujú v latinke, a pri obnove voľného pohybu osôb by sa však uvedené reštriktívne opatrenia mali pozastaviť do 31. marca 2012. Na konci tohto obdobia Rada reštriktívne opatrenia preskúma so zreteľom na vývoj situácie, a to predovšetkým v uvedených oblastiach. Rada môže kedykoľvek rozhodnúť o opätovnom uplatňovaní alebo zrušení cestovných obmedzení.

               (4)

               Mali by sa aktualizovať informácie o určitých osobách uvedených v zoznamoch v prílohách I a II k rozhodnutiu 2010/573/SZBP.

               (5)

               Rozhodnutie 2010/573/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/573/SZBP sa týmto mení a dopĺňa takto:

               1.

               Článok 4 ods. 2 sa nahrádza takto:
               „2.   Toto rozhodnutie sa uplatňuje do 30. septembra 2012. Pravidelne sa prehodnocuje. Podľa potreby sa môže obnoviť alebo zmeniť a doplniť, ak Rada usúdi, že sa jeho ciele nedosiahli.“

               2.

               Článok 4 ods. 3 sa nahrádza takto:
               „3.   Uplatňovanie reštriktívnych opatrení ustanovených v tomto rozhodnutí sa pozastavuje do 31. marca 2012. Na konci tohto obdobia Rada reštriktívne opatrenia preskúma.“

         Článok 2
   1.   V prílohe I k rozhodnutiu 2010/573/SZBP sa záznamy týkajúce sa týchto osôb:

               1.

               Oleg Igorevič SMIRNOV;

               2.

               Oleg Andrejevič GUDYMO

         nahrádzajú záznamami uvedenými v prílohe I k tomuto rozhodnutiu.
   2.   V prílohe II k rozhodnutiu 2010/573/SZBP sa záznam týkajúci sa tejto osoby:

               1.

               Alla Viktorovna ČERBULENKO

         nahrádza záznamom uvedeným v prílohe II k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 29. septembra 2011

            Za Radu

            predseda

         M. KOROLEC

      (1)  Ú. v. EÚ L 253, 28.9.2010, s. 54.

      PRÍLOHA I

         Subjekty podľa článku 2 ods. 1

                     „3.

                     SMIRNOV, Oleg Igorevič, syn osoby uvedenej ako č. 1 a bývalý ‚poradca štátneho colného výboru‘, bývalý ‚člen Najvyššieho sovietu‘, narodený 8. augusta 1967 v Novej Kachovke, Chersonská oblasť, Ukrajina, ruský pas č. 60No1907537.“

                     „9.

                     GUDYMO, Oleg Andrejevič, bývalý ‚člen Najvyššieho sovietu‘, ‚bývalý‘‚predseda výboru Najvyššieho sovietu pre bezpečnosť, obranu a udržanie mieru‘, bývalý ‚štátny tajomník ministerstva bezpečnosti‘, narodený 11. septembra 1944 v Alma-Ate, Kazachstan, ruský pas č. 51No0592094.“

      PRÍLOHA II

         Subjekty podľa článku 2 ods. 2

                     „3.

                     ČERBULENKO, Alla Viktorovna, bývalá ‚podpredsedníčka štátnej správy mesta Rybnica‘, zodpovedná za školstvo.“


title: 2013/333/EÚ: Rozhodnutie Rady z  25. júna 2013 o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu protokolu 30 k Dohode o EHP o osobitných ustanoveniach o organizácii spolupráce v oblasti štatistiky

text:
               28.6.2013

               SK

               Úradný vestník Európskej únie

               L 177/25

         ROZHODNUTIE RADY
   z 25. júna 2013
   o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu protokolu 30 k Dohode o EHP o osobitných ustanoveniach o organizácii spolupráce v oblasti štatistiky
   (2013/333/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 338 ods. 1 v spojení s jej článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže okrem iného meniť protokol 30 k uvedenej dohode.

               (3)

               Protokol 30 k Dohode o EHP obsahuje osobitné ustanovenia o organizácii spolupráce v oblasti štatistiky.

               (4)

               Nariadením Európskeho parlamentu a Rady (EÚ) č. 99/2013 z 15. januára 2013 o európskom štatistickom programe na roky 2013 až 2017 (3) sa stanovuje finančné krytie na rok 2013 na vykonávanie európskeho štatistického programu na roky 2013 až 2017. O finančných prostriedkoch na roky 2014 až 2017 je ešte potrebné rozhodnúť.

               (5)

               Štatistický program EHP na rok 2013 by mal byť založený na nariadení (EÚ) č. 99/2013 a mal by zahŕňať tie programové prvky, ktoré sú potrebné na opísanie a monitorovanie všetkých relevantných hospodárskych, sociálnych a environmentálnych aspektov Európskeho hospodárskeho priestoru.

               (6)

               Protokol 30 k Dohode o EHP by sa mal preto zodpovedajúcim spôsobom zmeniť.

               (7)

               Táto zmena by sa mala uplatňovať od 1. januára 2013, aby sa umožnila táto rozšírená spolupráca s účinnosťou od uvedeného dátumu.

               (8)

               Pozícia Únie v Spoločnom výbore EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k navrhnutej zmene protokolu 30 k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2013

            Za Radu

            predseda

         E. GILMORE

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú.v. EÚ L 39, 9.2.2013, s.12.

      NÁVRH
      ROZHODNUTIE SPOLOČNÉHO VÝBORU EHP č. …/…
      z,
      ktorým sa mení protokol 30 k Dohode o EHP o osobitných ustanoveniach o organizácii spolupráce v oblasti štatistiky
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Nariadením Európskeho parlamentu a Rady (EÚ) č. 99/2013 z 15. januára 2013 o európskom štatistickom programe na roky 2013 až 2017 (1) sa stanovuje finančné krytie na rok 2013 na vykonávanie európskeho štatistického programu na roky 2013 až 2017. O finančných prostriedkoch na roky 2014 až 2017 je ešte potrebné rozhodnúť.

                  (2)

                  Štatistický program EHP na rok 2013 by mal byť založený na nariadení (EÚ) č. 99/2013 a mal by zahŕňať tie programové prvky, ktoré sú potrebné na opísanie a monitorovanie všetkých relevantných hospodárskych, sociálnych a environmentálnych aspektov Európskeho hospodárskeho priestoru.

                  (3)

                  Protokol 30 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2013,

            PRIJAL TOTO ROZHODNUTIE:
      Článok 1
      V protokole 30 k Dohode o EHP sa za článok 4 (Modernizácia európskej podnikovej a obchodnej štatistiky (MEETS)) vkladá toto:

         „Článok 5
         Štatistický program na rok 2013
         1.   Predmetom tohto článku je tento akt:

                     —

                        32013 R 0099: Nariadenie Európskeho parlamentu a Rady (EÚ) č. 99/2013 z 15. januára 2013 o európskom štatistickom programe na roky 2013 až 2017 (Ú. v. EÚ L 39, 9.2.2013, s. 12).

               2.   Európsky štatistický program na roky 2013 až 2017 zavedený nariadením (EÚ) č. 99/2013 predstavuje rámec pre štatistické opatrenia v EHP, ktoré sa majú vykonať v období medzi 1. januárom 2013 a 31. decembrom 2013. Všetky hlavné oblasti európskeho štatistického programu na roky 2013 až 2017 sa považujú za relevantné pre štatistickú spoluprácu EHP a sú v plnom rozsahu otvorené na účasť štátov EZVO.
         3.   Osobitný štatistický program EHP na rok 2013 vytvorí spoločne Štatistický úrad EZVO a Eurostat. Štatistický program EHP na rok 2013 vychádza z časti ročného pracovného programu vypracovaného Komisiou v súlade s nariadením (EÚ) č. 99/2013 a je vypracovaný súbežne s týmto ročným pracovným programom. Štatistický program EHP na rok 2013 schvália zmluvné strany podľa svojich vlastných vnútorných postupov.
         4.   V súlade s článkom 82 ods. 1 písm. a) dohody a s finančnými nariadeniami k uvedenej dohode prispejú štáty EZVO na rok 2013 finančnou sumou, ktorá predstavuje 75 % sumy uvedenej v rozpočtových riadkoch 29 02 05 (Európsky štatistický program na roky 2013 až 2017) a 29 01 04 05 (Štatistická informačná politika – Výdavky na administratívne riadenie) zahrnutých do rozpočtu Európskej únie na rok 2013.“

      Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2013.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               Tajomníci Spoločného výboru EHP

         (1)  Ú. v. EÚ L 39, 9.2.2013, s. 12.

         (2)  [Ústavné požiadavky neboli oznámené]. [Ústavné požiadavky boli oznámené].


title: 2013/19/EÚ: Rozhodnutie Európskeho parlamentu a Rady z  12. decembra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/006 FI/Nokia Salo, Fínsko)

text:
               12.1.2013

               SK

               Úradný vestník Európskej únie

               L 8/18

         ROZHODNUTIE EURÓPSKEHO PARLAMENTU A RADY
   z 12. decembra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/006 FI/Nokia Salo, Fínsko)
   (2013/19/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začlenení sa do trhu práce.

               (2)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (3)

               Fínsko podalo 4. júla 2012 žiadosť o použitie EGF v súvislosti s prepúšťaním v spoločnosti Nokia plc (Salo) a do 21. augusta 2012 ju dopĺňalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 5 346 000 EUR.

               (4)

               EGF by sa preto mal použiť na účely poskytnutia finančného príspevku v súvislosti so žiadosťou Fínska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 5 346 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 12. decembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Európskej centrálnej banky (EÚ) 2015/299 z  10. februára 2015 , ktorým sa mení rozhodnutie ECB/2014/34 o opatreniach týkajúcich sa cielených dlhodobejších refinančných operácií (ECB/2015/5)

text:
               25.2.2015

               SK

               Úradný vestník Európskej únie

               L 53/27

         ROZHODNUTIE EURÓPSKEJ CENTRÁLNEJ BANKY (EÚ) 2015/299
   z 10. februára 2015,
   ktorým sa mení rozhodnutie ECB/2014/34 o opatreniach týkajúcich sa cielených dlhodobejších refinančných operácií (ECB/2015/5)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
   so zreteľom na usmernenie ECB/2011/14 z 20. septembra 2011 o nástrojoch menovej politiky a postupoch Eurosystému (1),
   keďže:

               (1)

               Podľa oddielu 1.6 prílohy I k usmerneniu ECB/2011/14 môže Rada guvernérov nástroje, podmienky, kritériá a postupy vykonávania operácií menovej politiky Eurosystému kedykoľvek meniť.

               (2)

               V záujme podporiť účinnosť cielených dlhodobejších refinančných operácií (targeted longer-term refinancing operations – TLTRO), 22. januára 2015 Rada guvernérov rozhodla o odstránení rozdielu desiatich bázických bodov oproti sadzbe hlavných refinančných operácií na účely TLTRO plánovaných na obdobie od marca 2015 do júna 2016. Odstránenie rozdielu odráža zníženie termínovej prémie nástrojov s trhovým financovaním pre inštitúcie od oznámenia TLTRO 5. júna 2014. Rozhodnutie nemá vplyv na úrokovú sadbu uplatňovanú na prvé TLTRO uskutočnené od septembra do decembra 2014. Táto sadzba sa preto nemení, t. j. zostáva pevne stanovená počas trvania každej operácie na úrovni aktuálnej sadzby hlavných refinančných operácií v čase vyhlásenia tendra týkajúceho sa príslušnej cielenej dlhodobejšej refinančnej operácie, zvýšenej o 10 bázických bodov.

               (3)

               Okrem toho sa vyžadujú určité menšie opravy rozhodnutia ECB/2014/34 (2).

               (4)

               Rozhodnutie ECB/2014/34 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmeny
   Rozhodnutie ECB/2014/34 sa mení takto:

               1.

               Článok 5 sa nahrádza takto:
               „Článok 5
               Úroky
               Pokiaľ ide o TLTRO uskutočnených od septembra 2014 do decembra 2014, platí úroková sadzba pevne stanovená počas trvania každej operácie na úrovni aktuálnej sadzby hlavných refinančných operácií v čase vyhlásenia tendra týkajúceho sa príslušnej cielenej dlhodobejšej refinančnej operácie, zvýšená o 10 bázických bodov. Pokiaľ ide o TLTRO, ktoré sa majú uskutočniť od marca 2015 do júna 2016, platí úroková sadzba pevne stanovená počas trvania každej operácie na úrovni aktuálnej sadzby hlavných refinančných operácií v čase vyhlásenia tendra týkajúceho sa príslušnej cielenej dlhodobejšej refinančnej operácie.
               Úroky sú splatné spätne pri splatnosti operácie, alebo prípadne pri predčasnom splatení, ako sa uvádza v článkoch 6 a 7.“

               2.

               V prílohe I odseku 1 (Výpočet úverových limitov) sa druhá tabuľka nahrádza takto:

                           „k

                           Mesiac TLTRO

                           Referenčný mesiac na účely prideľovania

                           CNLk

                           3

                           marec 2015

                           január 2015

                              NLmáj

                              2014 + NLjún

                              2014 + … + NLjanuár

                              2015

                           4

                           jún 2015

                           apríl 2015

                              NLmáj

                              2014 + NLjún

                              2014 + … + NLapríl

                              2015

                           5

                           september 2015

                           júl 2015

                              NLmáj

                              2014 + NLjún

                              2014 + … + NLjúl

                              2015

                           6

                           december 2015

                           október 2015

                              NLmáj

                              2014 + NLjún

                              2014 + … + NLoktóber

                              2015

                           7

                           marec 2016

                           január 2016

                              NLmáj

                              2014 + NLjún

                              2014 + … + NLjanuár

                              2016

                           8

                           jún 2016

                           apríl 2016

                              NLmáj

                              2014 + NLjún

                              2014 + … + NLapríl

                              2016“

               3.

               V prílohe I odseku 2 (Výpočet povinných predčasných splatení) sa vzorec pre „povinné predčasné splatenie účastníka v septembri 2016“ nahrádza takto:
               „, ak“.

               4.

               V prílohe I sa tretia poznámka pod čiarou nahrádza takto:
               „Pre TLTRO, ktoré sa majú vykonať v marci 2015 (k = 3), je obmedzenie C
                  3 ≤ max{0, AA
                  3}.“

               5.

               V prílohe II sa štvrtá poznámka pod čiarou nahrádza takto:
               „Sektorová klasifikácia holdingových spoločností nefinančných korporácií v nariadení (ES) č. 25/2009 (ECB/2008/32) sa zmenila v nariadení (EÚ) č. 1071/2013 (ECB/2013/33) s cieľom zohľadniť zmeny v medzinárodných štatistických štandardoch. Podľa nariadenia (EÚ) č. 1071/2013 (ECB/2013/33) sú holdingové spoločnosti nefinančných korporácii reklasifikované ako finančné korporácie. Vykazovanie TLTRO musí byť v zásade v súlade s rámcom BSI: s účinnosťou od decembra 2014 by údaje nemali zahŕňať holdingové spoločnosti a mali by sa zaslať tomu zodpovedajúce úpravy.“

               6.

               V prílohe II sa trinásta poznámka pod čiarou nahrádza takto:
               „Účinky reklasifikácií holdingových spoločností nefinančných korporácií ako finančných korporácií, ktoré sa uskutočnia od decembra 2014, by sa mali zaznamenať pod položkou 3.2C.“

         Článok 2
   Nadobudnutie účinnosti
   Toto rozhodnutie nadobúda účinnosť 10. februára 2015.

      Vo Frankfurte nad Mohanom 10. februára 2015

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Rozhodnutie ECB/2014/34 z 29. júla 2014 o opatreniach týkajúcich sa cielených dlhodobejších refinančných operácií (Ú. v. EÚ L 258, 29.8.2014, s. 11).


title: 2007/511/ES: Rozhodnutie Rady z  15. februára 2007 o uzavretí v mene Spoločenstva Dohody medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie

text:
               20.7.2007

               SK

               Úradný vestník Európskej únie

               L 188/15

      ROZHODNUTIE RADY

   z 15. februára 2007
   o uzavretí v mene Spoločenstva Dohody medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie
   (2007/511/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. a) a článok 66 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Podľa článku 21 ods. 3 nariadenia Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (2) sa na činnosti agentúry majú podieľať krajiny zapojené do vykonávania, uplatňovania a vývoja schengenského acquis. Podmienky ich účasti sa majú upraviť ďalšími dohodami, ktoré sa uzavrú medzi Spoločenstvom a týmito krajinami.

               (2)

               Rokovania s Islandskou republikou a Nórskym kráľovstvom zamerané na dohodu o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie, ktoré sa uskutočnili na základe splnomocnenia udeleného Komisii 7. októbra 2004, boli ukončené.

               (3)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, nie je ním viazané a ani nepodlieha jeho uplatňovaniu. Keďže toto rozhodnutie je založené na schengenskom acquis podľa ustanovení hlavy IV tretej časti Zmluvy o založení Európskeho spoločenstva, Dánsko by sa v súlade s článkom 5 uvedeného protokolu malo rozhodnúť do šiestich mesiacov po prijatí tohto rozhodnutia Radou, či bude toto rozhodnutie implementovať do svojho vnútroštátneho práva, alebo nie.

               (4)

               Toto rozhodnutie rozvíja ustanovenia schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (3). Spojené kráľovstvo sa preto nezúčastňuje na jeho prijatí, nie je ním ani viazané a ani nepodlieha jeho uplatňovaniu.

               (5)

               Toto rozhodnutie rozvíja ustanovenia schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (4). Írsko sa preto nezúčastňuje na jeho prijatí, nie je ním viazané a ani nepodlieha jeho uplatňovaniu.

               (6)

               V súlade s rozhodnutím Rady 2007/512/ES (5) a až do jej konečného uzavretia k neskoršiemu dátumu bola 1. februára 2007 dohoda o dojednaniach podpísaná v mene Spoločenstva.

               (7)

               Dohoda o dojednaniach by sa mala uzavrieť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Islandskou republikou a Nórskym kráľovstvom o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie.
   Text dohody o dojednaniach je pripojený k tomuto rozhodnutiu (6).
   Článok 2
   Predseda Rady sa týmto poveruje určiť osobu splnomocnenú v mene Spoločenstva uložiť listinu o schválení stanovenú v článku 9 ods. 1 dohody o dojednaniach s cieľom vyjadriť súhlas Spoločenstva byť viazané touto dohodou o dojednaniach.

      V Bruseli 15. februára 2007

            Za Radu

            predseda

         W. SCHÄUBLE

      (1)  Stanovisko Európskeho parlamentu z 12. decembra 2006 (zatiaľ neuverejnené v úradnom vestníku).

      (2)  Ú. v. EÚ L 349, 25.11.2004, s. 1.

      (3)  Ú. v. ES L 131, 1.6.2000, s. 43.

      (4)  Ú. v. ES L 64, 7.3.2002, s. 20.

      (5)  Pozri stranu 17 tohto úradného vestníka.

      (6)  Pozri stranu 19 tohto úradného vestníka.


title: Rozhodnutie Komisie z 12. januára 1990, ktoré sa týka konečného uzatvorenia rámcovej dohody o vedeckej a technickej spolupráci medzi Európskymi spoločenstvami a Islandskou republikou v mene Európskeho spoločenstva pre atómovú energiu

text:
Dôležité právne oznámenie

|

31990D0024

Úradný vestník L 014 , 18/01/1990 S. 0022 - 0022

		Rozhodnutie Komisiez 12. januára 1990,ktoré sa týka konečného uzatvorenia rámcovej dohody o vedeckej a technickej spolupráci medzi Európskymi spoločenstvami a Islandskou republikou v mene Európskeho spoločenstva pre atómovú energiu(90/24/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,keďže Rámcová dohoda o vedeckej a technickej spolupráci medzi Európskymi spoločenstvami a Islandskou republikou bola podpísaná 30. októbra 1989;keďže Rada svojím rozhodnutím z 19. júla 1989 túto rámcovú dohodu schválila na účely jej konečného uzatvorenia Komisiou v mene Európskeho spoločenstva pre atómovú energiu;keďže táto rámcová dohoda by sa mala s konečnou platnosťou uzatvoriť v mene Európskeho spoločenstva pre atómovú energiu,ROZHODLA TAKTO:Článok 1Týmto sa v mene Európskeho spoločenstva pre atómovú energiu uzatvára s konečnou platnosťou Dohoda o vedeckej a technickej spolupráci medzi Európskymi spoločenstvami a Islandskou republikou.Článok 2Predseda Komisie predloží v mene Európskeho spoločenstva pre atómovú energiu oznámenie ustanovené v článku 12 rámcovej dohody.V Bruseli 12. januára 1990Za KomisiuJacques Delorspredseda--------------------------------------------------


title: 2011/42/EÚ: Rozhodnutie Rady z  18. januára 2011 , ktorým sa vymenúva jeden poľský člen a jeden poľský náhradník Výboru regiónov

text:
               22.1.2011

               SK

               Úradný vestník Európskej únie

               L 19/18

         ROZHODNUTIE RADY
   z 18. januára 2011,
   ktorým sa vymenúva jeden poľský člen a jeden poľský náhradník Výboru regiónov
   (2011/42/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh poľskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ a 18. januára 2010 rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Jerzyho KROPIWNICKÉHO sa uvoľnilo jedno miesto člena Výboru regiónov.

               (3)

               V dôsledku vymenovania pána Tadeusza TRUSKOLASKÉHO za člena Výboru regiónov sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Tadeusz TRUSKOLASKI, Prezydent Miasta Bialegostoku

                     a

               b)

               za náhradníka:

                           —

                           pán Pawel ADAMOWICZ, Prezydent Miasta Gdańska.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. januára 2011

            Za Radu

            predseda

         Gy. MATOLCSY

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.